TOP บวกเกือบ 4% รับอานิสงส์ค่าการกลั่นที่ปรับตัวขึ้น เก็งงบฯ Q4 แจ่ม
TOP บวกกว่า 4% รับอานิสงส์ค่าการกลั่นที่ปรับตัวขึ้น โดยราคาหุ้นปิดตลาดภาคเช้าอยู่ที่ 60.75 บาท บวก 2.25 บาท หรือ 3.85% สูงสุดที่ 62 บาท ต่ำสุดที่ 59 บาท มูลค่าซื้อขายที่ 658.36 ล้านบาท บล.เมย์แบงก์ กิมเอ็ง (ประเทศไทย) มองประกอบการ Q4/58 จะดีดตัวขึ้นจาก Q3/58 
1 ธ.ค. 2558

ผู้สื่อข่าวรายงานว่า ราคาหุ้นบริษัท ไทยออยล์ จำกัด (มหาชน) หรือ TOP ปิดตลาดภาคเช้าราคาอยู่ที่ 60.75 บาท บวก 2.25 บาท หรือ 3.85% สูงสุดที่ 62 บาท ต่ำสุดที่ 59 บาท มูลค่าซื้อขายที่ 658.36 ล้านบาท ขณะที่ดัชนีตลาดหุ้นไทยโดยรวมบวก 0.15%
 
บล.เมย์แบงก์ กิมเอ็ง (ประเทศไทย) ระบุในบทวิเคราะห์ (1 ธ.ค.) ว่าราคาหุ้น TOP เช้านี้ดีดตัวขึ้นมาหลังจากที่เมื่อวานนี้ได้ปรับตัวลงแรง รับผลจากการปรับน้ำหนักการลงทุนของ MSCI
อีกทั้ง TOP ได้อานิสงส์จากค่าการกลั่นที่ปรับตัวขึ้นมายืนเหนือระดับ 10 เหรียญฯ/บาร์เรลด้วย ทำให้คาดการณ์ว่าผลประกอบการงวดไตรมาส 4/58 จะดีดตัวขึ้นเมื่อเทียบกับไตรมาส 3/58 พร้อมให้แนวรับ 60 บาท ส่วนแนวต้าน 62 บาท
อนึ่ง ค่าการกลั่นอ้างอิงตลาดสิงคโปร์ปิดล่าสุด(30 พ.ย.58)ที่ 10.02 เหรียญสหรัฐฯ/บาร์เรล